केजरीवाल ने यह भी कहा कि नोटबंदी के चलते व्यापार, उद्योग तथा आम आदमी बुरी तरफ प्रभावित है, किसान गंभीर समस्या से गुजर रहे हैं, मंडिया सुनसान पड़ी हुई हैं और देश की अर्थव्यवस्था बुरी तरह प्रभावित हुई है। आप संयोजक आगे कहते हैं कि अगर सचमुच यह भ्रष्टाचार के खिलाफ अभियान है, तो मैं मोदी जी का समर्थन करने वाला पहला व्यक्ति होऊंगा। लेकिन जो कहा जा रहा है, उसमें रत्तीभर सच्चाई नहीं है। यह तो आठ हजार करोड़ का घोटाला है, जिस पर पर्दा डालने के लिए इतनी बड़ी साजिश रची गई, वह भी प्रधानमंत्री के स्तर पर। यह देश का दुर्भाग्य है।